Іс №2-5/2015

Қазақстан Республикасының атынан

Ш Е Ш І М

05 қараша 2015 жыл Индер ауылы

Атырау облысы Индер аудандық сотының құрамында төрағалық етуші судья: З.К.Б, хатшылықта: А.Қ, арызданушы Г.оның сенім білдірушісі Т. /19.08.2015 жылғы № 0355582 сенімхат бойынша/, мүдделі тұлға Индер аудандық жұмыспен қамту және әлеуметтік бағдарламалар бөлімінің өкілі М., үшінші тұлға - Жарсуат селолық округінің бас маман Т. қатысуларымен, аудандық соттың ғимаратындағы сот мәжілісі залында ашық сот отырысында, аудио-бейне жазба құралын қолдану арқылы арызданушы Г. заңды маңызы анықтау туралы азаматтық істі қарап,

А Н Ы Қ Т А Ғ А Н Ы:

Арызданушы Г. арызына сай, ол 16 шілде 1961 жылы туылған, алайда, оның туу туралы куәлігінің жоғалып кетуіне байланысты, ал оның туу туралы акт жазбалары сақталмағандықтан, оның Атырау облысы Индер ауданында 16.07.1961 жылы туылғанындығы жөнінде тіркеу фактісін анықтап және жолдасы К. екеуінің арасында 31.03.1993 жылы № 4 жазбамен тіркелген некесінің жазбалары сақталмауына байланысты, осы тіркеуі фактісін анықтау үшін сотқа заңды маңызы бар фактілерін анықтау туралы арызбен жүгінген.

Арызданушы Г. сотқа дейінгі әрекеттердің нәтижесіз болғандығынан, яғни өзінің туу туралы акт жазбасы мен неке қию туралы жазбалары азаматтық хал актілерін сақтау қорында және мұрағатта сақталмағандығы, Индер аудандық жұмыспен қамту және әлеуметтік бағдарламалар бөлімінің акт жазбалары табылмағандықтан, арызданушының өтінішіне бас тартуы, оның сотқа жүгінуіне негіз болып табылды.

Қазіргі кезде оның құжаттарында қарама қайшылықтар, оның жолдасының қайтыс болып кеткен соң, артынан қалған үйін мұра ретінде өз атына аударып, заңдастыруына кедергі туғызып отырғандығы анықтады.

Сот отырысында, арызданушы Г. мен оның сенім білдірушісі Т.Жаксимбетов заңды маңызы бар фактілерді анықтау туралы арызды қолдап, оны қанағаттандыруын сұрады.

Мүдделі жақтың өкілі – Атырау облысы Индер аудандық жұмыспен қамту және әлеуметтік бағдарламалар бөлімінің бас маман М. Г. туу туралы акт жазбасы аудандық АХАТ мұрағатында сақталмағанын, Атырау облысы Әділет Департаментінде 2-ші данасына анықтау мақсатында жүргізілген тексеру нәтижесіз болғандығын, сондықтан да Г. арызы бойынша сотқа жүгінуі жөнінде жауап берілгенін.

Сонымен қатар, 31.03.1993 жылы Г. мен Т. арасындағы тіркелген некенің растайтын Жарсуат селолық округімен берілген неке қию туралы куәлігінің жазбасының түбірі АХАТ мұрағатында сақталмағанын, сондықтан да бұл жөнінде де Г. өтініші Индер аудандық жұмыспен қамту және әлеуметтік бағдарламалар бөлімімен қанағаттандырусыз қалдырылып, сотқа жүгінуі түсіндірілгенін көрсетті. Неке /ерлі зайыптылық/ және отбасы туралы кодексінің 184 бабына сай, азаматтық хал актілері жазбаларын қалпына келтіру тиісті жазбаның бұрын болғанын растайтын құжаттар болған кезде ғана АХАТ органына рәсімдеуге мүмкіндік көрсетілуіне орай, Г. туу туралы акт жазбасын қалпына келтіру және неке қию туралы тіркеуі фактісін анықтау туралы арызын қанағаттандыруын сұрады.

Үшінші жақ – Жарсута селолық округінің өкілі Т., Г. мен оның қайтыс болып кеткен жолдасы Т. екеуінің арасындағы некелері Жарсуат селолық округінің неке қию және тіркеуі кітабының алфавиттік журналында тіркелгенін, ал азаматтық хал актілерінде бұл жазба сақталмағанын, бұл жәйіттің себебін түсінідіре алмады. Және олардың расымен де ерлі зайыпты ретінде бірге тұрғанын, соған байланысты, оларға 31.03.1993 жылы некен қию туралы куәлігі берілгенін, ал оның түбірі сақталмағанын сотқа көрсетті.

Сотта сұралған куә Е. арызданушы Г. ағасы екендігін, оның расыменде 16.07.1961 жылы туылғанын, аты жөні Т. екендігін, туу туралы куәлігі жоғалып кеткенін және де оның К. мен 31.03.1993 жылы некеге тұрғанын, ол жөнінде неке қию туралы куәлік алғанын көрсетті.

Сотта сұралған куә Т. арызданушы Г. сіңлісі екендігін көрсетіп, оның арызда көрсетілген мән-жайларын растады.

Сот, іс құжаттарын зерттеп, іске қатысушылардың жауаптарын тыңдап, сот төмендегідей тұжырымға келіп отыр.

Қазақстан Республикасының Азаматтық іс жүргізу кодексінің 291 бабының 1 және 2 бөлігінің 3 тармақтарына сай, сот, азаматтардың немесе ұйымдардың жеке не мүліктік құқықтарының туындауына, өзгеруіне немесе тоқтатылуына байланысты болатын фактілерді, оның ішінде тууды, некелесуді тіркеу фактілерін де анықтайды.

Сотта анықталғандай, Г. 1961 жылы 16 шілдеде дүниеге келіп, осыған сай ата анасы туу туралы куәлігін алғанын, аты жөні «Т» екендігін, жолдасы қайтыс болғаннан кейін, мұрагер ретінде оның атынан қалған үйді заңдастыру кезінде құжаттарының ішінде қарама қайшылықтар туындағанын, оның қалпы келтіретін туу туралы акт жазбасы сақталмағаны анықталды.

Индер аудандық жұмыспен қамту және әлеуметтік бағдарламалар бөлімінің 21.08.2015 жылғы хатына сай, «Т» қатысты туу туралы акт жазбасының деректері табылмағаны анықталып отыр.

Сондай-ақ, Атырау облыстық Әділет Департаментінің 23.07.2015 жылғы анықталамарына сай, туу туралы акт жазбасы Әділет Департаментінің АХАТ мұрағатында тіркелгендігі жөнінде мәліметтер табылмағандығы белгілі болып отыр.

Бұл жәйіттер, арызданушы Г. туу туралы тіркеу фактісін анықтаудың басқа жолмен анықтауғ мүмкіндігі жойылғанын, сондықтан да сот арқылы осы фактіні анықтауға мәжбүрлі болып отырғанын анықтады.

Сонымен қатар, Г. мен қайтыс болған жолдасы екеуі арасындағы 31.03.1993 жылы неке қию туралы куәлігі Жарсуат селолық округімен берілгені анықталып оытр, алайда, бұл жазба АХАТ бөлімінде 1993 жылы осы жазбамен сақталмаған, сотқа дейінгі әрекеттер нәтижесіз болғаны, Атырау облысы Әділет Департаментінің АХАТ мұрағаты мен Индер аудандық жұмыспен қамту және әлеуметтің бағдарламалар бөлімінің хаттарына сай, аталған жазба табылмағанын анықталып отыр.

Демек, арызданушы Г., Индер аудандық жұмыспен қамту және әлеуметтік бағдарламалар бөліміне жүгініп, аталған мекемеден оның өтінішін қанағаттандырудан бас тартқаны, сотқа жоғарыда көрсетілген заң талабына сай, жүгінуге себеп болды.

Сотта Г. туу туралы фактісін тіркеуі жөнінде фактісін анықтау бөлігінде онымен ұсынылған басқа да құжаттары зерттелді, атап айтқанда: 27.06.2006 жылы ҚР Әділет Министрлігімен берілген жеке куәлігі, 31.03.1993 жылы неке қию туралы куәлігі, 25.06.1982 жылы Гурьев педагогикалық Институтымен Г. берілген дипломы, 28.11.1991 жылы Г. ашылған еңбек кітапшасы.

Ал, неке қию туралы тіркеуі фактісін анықтау кезінде, 31.03.1993 жылы неке қию туралы куәлігі, Жарсуат селолық округінің неке қию және тіркеу алфавиттік журналы зерттелді.

Қазақстан Республикасы Әділет Министрінің 2012 жылғы 28 ақпандағы «Азаматтық хал актілерін мемлекеттік тіркеуді, азаматтық хал актілері жазбаларына өзгерістер енгізуді, қалпына келтіруді, жоюды ұйымдастыру туралы» ережесінің 116, 117 тармақтарына сай, жоғалған жазба мен азаматтық хал актісін тіркелу фактісін сот жүзінде жүргізіледі, делінген.

Соған байланысты, Т. азаматтық хал актілерін тіркелу фактісін анықтауын қажет деп санап, оның арызы толық қанағаттандырылуға жатады.

Жоғарыдағы көрсетілгендердің негізінде және Қазақстан Республикасының Азаматтық іс жүргізу кодексінің 217-219,221,229,232 және 235-баптарының талаптарын басшылыққа алып, сот

Ш Е Ш І М Е Т Т І:

Арызданушы Т. заңды маңызы бар фактілерді анықтау туралы арызы толық көлемде қанағаттандырылсын.

16.07.1961 жылы Атырау облысы Индер ауданында Т. жоғалған туу туралы акт жазбасы қалпына келтірілсін және оның туу туралы фактісін тіркеуі анықталсын.

31.03.1993 жылы Т. мен К. арасында неке қию туралы фактісінің тіркеуі анықталсын, азаматтық хал актілері қалпына келтірілсін.

Шешімге наразы жаққа, оның көшірмесін алған күннен бастап, 15 күн ішінде осы сот арқылы Атырау облыстық сотының азаматтық және әкімшілік істер жөніндегі апелляциялық сот алқасына Индер аудандық соты арқылы апелляциялық шағым немесе наразылық беру мүмкіндігі түсіндірілсін.

Төрағалық етуші судья: З.К.Б.